Σταύρος Κανελλόπουλος

Ο Σταύρος Κανελλόπουλος (Μάρτιος 1904 - 31 Αυγούστου 1991) ήταν Έλληνας δικηγόρος και πολιτευτής από την Αρκαδία. 

 Βιογραφία 
Γεννήθηκε στην Αλέα Τεγέας τον Μάρτιο του 1904 και ακολούθησε νομικές σπουδές. Ήταν από τους ιδρυτές της ΕΛΔ (Ένωση Λαϊκής Δημοκρατίας) και υπήρξε μέλος της γραμματείας της κεντρικής επιτροπής του ΕΑΜ και μέλος του Εθνικού Συμβουλίου στις Κορυσχάδες Ευρυτανίας, στέλεχος της ΠΕΕΑ. Το 1951 έγινε βουλευτής Αθηνών (ΣΚ/ΕΛΔ) σε αντικατάσταση του Ι. Σοφιανόπουλου.Εγκυκλοπαίδεια Πάπυρος Λαρούς Μπριτάννικα,τ.27 Χρημάτισε πρόεδρος και αντιπρόεδρος του Δικηγορικού Συλλόγου Αθηνών, της Ελληνικής Επιτροπής για τη Διεθνή Ύφεση και την Ειρήνη και του Ελληνοσοβιετικού Συνδέσμου.

Πολιτεύτηκε προδικτατορικά με την Ένωση Κέντρου και μετά τη Μεταπολίτευση με την ΕΔΗΚ.

Πέθανε στις 31 Αυγούστου 1991 και κηδεύτηκε έπειτα από δύο ημέρες στο νεκροταφείο της Νέας Ερυθραίας."Κηδεύεται σήμερα ο Στ. Κανελλόπουλος", Τα Νέα, φύλλο 2-9-1991, σελ. 12.

Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Βουλευτές Αρκαδίας
Κατηγορία:Μέλη του ΕΑΜ